stanford-oval/wikipedia huggingface dataset:
2 בינואר
אירועים היסטוריים ביום זה

366 – האלמאנים פלשו לאימפריה הרומית
533 – מרקוריוס התמנה לאפיפיור ושינה את שמו ליוחנן השני, והוא הראשון ששינה את שמו לאחר הבחירה
1492 – השלמת הרקונקיסטה עם כיבושה של גרנדה, השטח האחרון בספרד שעוד היה בידי המורים
1757 – האימפריה הבריטית כבשה את כלכותה
1782 – כתב הסובלנות ניתן ליהודי אוסטריה
1788 – ג'ורג'יה אשררה את חוקת ארצות הברית ובכך הפכה למדינה הרביעית בארצות הברית
1833 – הממלכה המאוחדת ביססה מחדש את שליטתה באיי פוקלנד
1872 – בריגהאם יאנג נעצר באשמת ביגמיה לאחר שהתברר שהוא נשוי ל-55 נשים
1890 – מונתה העובדת האישה הראשונה בבית הלבן, אליס סנגר
1900 – ג'ון היי הכריז על מדיניות הדלת הפתוחה לעידוד מסחר עם שושלת צ'ינג שבסין
1905 – מלחמת רוסיה–יפן: פורט ארתור נפלה אחרי מצור ממושך
1920 – קנדה וארצות הברית חתמו על הסכם שמטרתו היא שימור מפלי ניאגרה
1935 – התחיל המשפט של ברונו האופטמן, החוטף והרוצח של צ'ארלס לינדברג ג'וניור, בנו של הטייס צ'ארלס לינדברג
1935 – העלייה לקרקע של קיבוץ שער העמקים
1942 – מלחמת העולם השנייה: האימפריה היפנית כבשה את מנילה
1942 – לשכת החקירות הפדרלית הביאה להרשעה של 33 חברים ברשת ריגול גרמנית, בתיק הריגול הגדול ביותר בהיסטוריה של ארצות הברית
1945 – ארצות הברית התירה לתושביה היפנים שהועברו למחנות מעצר לחזור לבתיהם
1945 – מלחמת העולם השנייה: הפצצה כבדה של בעלות הברית על נירנברג
1949 – לואיס מוניוז מארין היה המושל הראשון של פוארטו ריקו שנבחר בבחירות דמוקרטיות
1955 – חוזה אנטוניו רמון קאנטרה, נשיא פנמה, נרצח בהתנקשות
1959 – ברית המועצות שיגרה לחלל החיצון את לונה 1 – הלוויין הראשון המבצע יעף סביב הירח. הגשושית המשיכה במסלול סביב השמש
1971 – אסון אייברוקס השני: 66 אוהדי כדורגל נמחצו למוות במשחק בין סלטיק לגלאזגו ריינג'רס
1971 – רצח ילדי משפחת ארויו – פיגוע טרור בעזה בו נרצחו שני ילדים ישראלים, הפיגוע הוביל למבצע צבאי נרחב ברצועת עזה עליו פיקד אריאל שרון
1972 – במסגרת תוכנית מארינר הגשושית מארינר 9 מתחילה למפות ולצלם את מאדים
1974 – ריצ'רד ניקסון חתם על צו נשיאותי המורה על הורדת מהירות הנסיעה המרבית בכבישים ל-55 מייל לשעה מתוך מטרה לחסוך בצריכת הדלק במהלך האמברגו של אופ"ק
1979 – התחיל משפטו של סיד וישס, רוצחה של ננסי שפנגן
1981 – נעצר פיטר סאטקליף, הידוע בכינוי "המרטש מיורקשייר"
2002 – חיל הים תפס את אניית הנשק קארין איי
2002 – אדוארדו דואלדה מונה לתפקיד נשיא ארגנטינה בידי מועצת המחוקקים במדינה
2004 – הגשושית סטארדאסט חולפת ליעד שביט ווילד 2 ואוספת דגימות של חלקים מזנב השביט. את הדוגמיות הגשושית הצליחה להחזיר לכדור הארץ בהצלחה בינואר 2006
2008 – התרסק מטוס 777-200ER של בריטיש איירווייז בטיסה מבייג'ינג, הודות לקברניט אף נוסע לא נהרג אך 12 נפצעו קל
2016 – ערב הסעודית הוציאה להורג את השייח' השיעי נימר א-נימר, למרות אזהרת איראן, ובעקבות המתיחות בין המדינות הודיעה ערב הסעודית על ניתוק יחסיה הדיפלומטיים עם איראן
2019 – תאונת רכבת בדנמרק
2022 – עבדאללה חמדוכ מתפטר מראשות ממשלת סודאן על רקע הפגנות קטלניות במדינה
2022 – החל גל הפגנות בקזחסטן בעקבות עליה במחיר הנפט. הנשיא קאסים-ג'ומארט טוקאייב הכריז על מצב חירום והממשלה התפטרה
2024 – חוסל סאלח אל-עארורי, סגן ראש הלשכה המדינית של חמאס, בתקיפת מל"ט ישראלי בביירות
נולדו

1642 – מהמט הרביעי ("מהמט הצייד"), הסולטאן התשעה עשר של האימפריה העות'מאנית (נפטר ב-1693)
1699 – עות'מאן השלישי, הסולטאן העשרים וחמישה של האימפריה העות'מאנית (נפטר ב-1757)
1727 – ג'יימס וולף, מגדולי המצביאים הבריטים, מפורסם בגלל מותו בקרב (נהרג ב-1759)
1822 – רודולף קלאוזיוס, פיזיקאי ומתמטיקאי גרמני שנחשב לאחד האבות המייסדים של התרמודינמיקה (נפטר ב-1888)
1836 – מנדלי מוכר ספרים (שלום יעקב אברמוביץ), מחשובי סופרי היידיש והעברית בעת החדשה (נפטר ב-1917)
1837 – מילי באלאקירב, מלחין רוסי (נפטר ב-1910)
1864 – לוסיה סראטה, גמדה הרשומה בספר השיאים של גינס כאדם המבוגר הקל ביותר (נפטרה ב-1890)
1873 – תרזה הקדושה מליזייה נזירה צרפתייה חברת המסדר הכרמליתי, קדושה ודוקטור של הכנסייה של הקתולית (נפטר ב-1897)
1884 – בן-ציון דינור, שר, חבר הכנסת, היסטוריון ומחנך (נפטר ב-1973)
1895 – פולקה ברנדוט, דיפלומט שוודי (נרצח ב-1948)
1903 – קנה טנקה, האדם האסייתי המבוגר ביותר אי פעם בוודאות שתועד (נפטרה ב-2022)
1909 – בארי גולדווטר, סנאטור ומועמד לנשיאות ארצות הברית בשנת 1964 (נפטר ב-1998)
1913 – צבי צימרמן, חבר הכנסת, עורך דין ונוטריון, שגריר ישראל בניו זילנד, סגן יושב ראש הכנסת, סגן ראש עיריית חיפה (נפטר ב-2006)
1919 – מרים הרמן, קריינית ומנהלת ברשות השידור וקול ישראל (נפטרה ב-1990)
1920 – אייזק אסימוב, ביוכימאי וסופר אמריקאי ממוצא רוסי (נפטר ב-1992)
1920 – אנה לנגפוס, סופרת ומחזאית יהודייה ממוצא פולני, שהתגוררה וכתבה בצרפת (נפטרה ב-1966)
1921 – רוי פאראן, איש הכוחות המיוחדים הבריטיים (נפטר ב-2006)
1925 – אליהו חכים, רוצחו של הלורד מוין (נפטר ב-1945)
1926 – חולדה גורביץ, פעילה חברתית ישראלית (נפטרה ב-2024)
1927 – יורי גריגורוביץ', רקדן בלט וכוריאוגרף רוסי וסובייטי
1930 – עודד ברזילי, איש ציבור ישראלי, כיהן כראש המועצה האזורית רמת הנגב (נפטר ב-2023)
1931 – טושיקי קאיפו, פוליטיקאי יפני וראש ממשלת יפן ה-76 וה-77 (נפטר ב-2022)
1931 – ינינה אלטמן, סופרת וכימאית ישראלית, ניצולת שואה (נפטרה ב-2022)
1935 – דייוויד מק-קי, סופר ומאייר בריטי (נפטר ב-2022)
1936 – יורם דינשטיין, פרופסור מן המניין למשפטים באוניברסיטת תל אביב (נפטר ב-2024)
1938 – רוברט סמיתסון, פסל אמריקאי (נפטר ב-1973)
1943 – דניאל פאר, עיתונאי ושדרן טלוויזיה ישראלי (נפטר ב-2017)
1945 – רפי קרסו, רופא מומחה לנוירולוגיה ולטיפול בכאב ומהפעילים הראשונים למען שילוב בין הרפואה הממסדית לרפואה המשלימה בישראל
1947 – דני פארן, מפיק טלוויזיה ישראלי (נפטר ב-2018)
1953 – דניאל הרשקוביץ, מתמטיקאי ישראלי, כיהן כיושב ראש מפלגת "הבית היהודי" וכשר המדע והטכנולוגיה
1957 – רון אדלר, משורר (נפטר ב-1976)
1960 – אברהם אבוטבול, שחקן, זמר ומוזיקאי ישראלי (נפטר ב-2012)
1963 – אמיר גילת, עיתונאי, דובר ויועץ תקשורת ישראלי
1965 – דפנה ברק-ארז, שופטת בית המשפט העליון
1966 – רפי בן שטרית, פוליטיקאי ישראלי, ראש עיריית בית שאן
1967 – רוז פוסטאנס, זמרת ממוצא פיליפיני
1968 – קובה גודינג ג'וניור, שחקן קולנוע אמריקני
1975 – אולכסנדר שובקובסקי, כדורגלן שוער
1975 – דקס שפרד, שחקן אמריקאי
1979 – רועי אסף, שחקן תיאטרון, קולנוע וטלוויזיה ישראלי
1980 – אמילי קרפל, זמרת, מוזיקאית, פזמונאית ומלחינה ישראלית
1981 – מקסי רודריגס, כדורגלן ארגנטינאי
1985 − סופיה סומג'ו, זמרת-יוצרת שוודית
1985 – הת'ר אוריילי, כדורגלנית אמריקאית
1987 – ברק לופן, קיאקיסט ומאמן ישראלי (נפטר ב-2022)
1987 – לואיק רמי, כדורגלן צרפתי
1987 – שלי הניג, שחקנית ודוגמנית אמריקאית
נפטרו

1512 – סבנטה נילסון, מדינאי שוודי ועוצר שוודיה (נולד ב-1460)
1861 – פרידריך וילהלם הרביעי, מלך פרוסיה (נולד ב-1795)
1899 – קלמן שולמן, סופר ומתרגם עברי, מאנשי תנועת ההשכלה היהודית (נולד ב-1819)
1915 – קרל גולדמארק, מלחין אוסטרי ממוצא יהודי (נולד ב-1830)
1917 – אדוארד טיילור, אנתרופולוג בריטי, ממניחי היסוד למדע האנתרופולוגיה (נולד ב-1832)
1927 – אשר צבי גינצברג (אחד העם), סופר ומנהיג ציוני (נולד ב-1856)
1939 – רומן דמובסקי, מדינאי פולני, מייסד "המפלגה הלאומית דמוקרטית" (אנדקים) אשר הייתה בעלת השפעה רבה בפולין בין שתי מלחמות העולם (נולד ב-1864)
1972 – ליליאן מולר גילברת, מהנשים הראשונות שעבדה כמהנדסת והייתה בעלת תואר Ph.D (נולדה ב-1878)
1997 – מרים ירון, דוגמנית, מלכת היופי הראשונה של ישראל לשנת 1950 (נולדה ב-1929)
1997 – משה וילנסקי, מלחין, מוזיקאי, מעבד ומנצח ישראלי. (נולד ב-1910)
1999 – סבסטיאן הפנר, היסטוריון, עיתונאי וסופר גרמני (נולד ב-1907)
2000 – דוד אלון, ארכאולוג ישראלי (נולד ב-1926)
2000 – נאט אדרלי, נגן ומלחין ג'אז אמריקאי (נולד ב-1931)
2001 – ויליאם פירס רוג'רס, פוליטיקאי אמריקאי (נולד ב-1913)
2005 – דייוויד וינר, עורך דין ישראלי, סגן הסניגורית הציבורית הראשית (נולד ב-1958)
2007 – טדי קולק, ראש עיריית ירושלים (נולד ב-1911)
2007 – זאב בר-סבר, איש צבא ישראלי בדרגת אלוף-משנה ויושב ראש התאחדות לכדורגל בישראל (נולד ב-1922)
2009 – אלישבע מיכאלי, שחקנית תיאטרון, קולנוע וטלוויזיה ישראלית (נולדה ב-1928)
2011 – פיט פוסלתווייט, שחקן קולנוע בריטי (נולד ב-1946)
2011 – ריצ'רד וינטרס, צנחן אמריקאי (נולד ב-1918)
2013 – זהרירה חריפאי, שחקנית תיאטרון ישראלית, כלת פרס ישראל (נולדה ב-1929)
2019 – אלישע וישליצקי, מרבני הציונות הדתית בישראל (נולד ב-1954)
2020 – שן יימינג, רמטכ"ל צבא טאיוואן (נולד ב-1957)
2021 – ליאור ייני, זמר ושחקן ישראלי (נולד ב-1936)
2021 – ולדימיר קורנב, שחקן ומורה לקולנוע ותיאטרון סובייטי-רוסי (נולד ב-1940)
2021 – פול וסטפאל, כדורסלן ומאמן אמריקאי (נולד ב-1950)
2022 – ריצ'רד ליקי, אחד מחשובי החוקרים בתחומי הפלאונטולוגיה והארכאולוגיה (נולד ב-1944)
2022 – יצחק קאול, איש עסקים ישראלי (נולד ב-1945)
2024 – צבי זמיר, אלוף פיקוד הדרום בשנים 1962–1965 וראש המוסד בשנים 1968–1974 (נולד ב-1925)
2024 – סאלח אל-עארורי, בכיר בארגון הטרור חמאס (נולד ב-1966)
2025 – אגנס קלטי, מתעמלת הונגרייה-ישראלית שזכתה ב-10 מדליות אולימפיות (נולדה ב-1921)
2025 – פרדי טייפור, זמר, מלחין ושחקן טורקי (נולד ב-1945)
חגים ואירועים החלים ביום זה

1 בינואר – 3 בינואר
ינואר
לוח אירועים שנתי
אייזק אסימוב
פרידריך וילהלם הרביעי
תותב

.
.
חייל אמריקני עם שתי ידיים תותבות. היד הימנית מונעת מכוח שריריו, בעזרת רתמות. השמאלית מונעת בעזרת סוללה. הימנית היא בעלת טרמינל בצורת צבת מעוקל עם קצה קהה והשמאלית בעלת טרמינל בצורת כף יד.
אצן עם רגל תותבת בתוכנית השיקום של צבא ארצות הברית
חלק מכף רגל תותבת ממצרים העתיקה, העשויה מעור ועץ. היא בעלת ערך קוסמטי, וככל הנראה גם ערך סיועי להליכה.
חייל אמריקני עם יד תותבת, בעלת טרמינל בצורת צבת מעוקל עם קצה קהה, המונעת בסיוע רתמות כתפיים. קצה הצבת יכול לשמש ללחיצה כמו אצבע, העיקול של הצבת למשיכת עצם, כמו קרס, ובעת אימוץ שרירי הכתפיים, הצבת נפתח והחייל ממקם אותו כך שייאחז בחפץ. מתח הרתמות מגיע אל הטרמינל בעזרת גיד מתכת וגורם לפתיחת הצבת. סגירת הצבת מתאפשרת בעזרת גומייה המצויה בבסיסו. זהו אחד מסוגי תותב היד הנפוצים בעולם.
איש מקצוע, מהצי האמריקני, מחבר תושבת למוט המרכזי, שברגל תותבת.
גפיים תותבות שיוצרו בלונדון עבור ילדים שנולדו בשנות ה-60 עם גפיים קצרות, בעקבות נטילת תלידומיד על ידי אימהותיהם במהלך הריונן
תותב (מכונה גם פרותזה, מאנגלית: Prosthesis) הוא אביזר מכני התופס את מקומו הפיזי של איבר אשר חסר בגוף, ומבחינה תפקודית ממלא, באופן מלא או חלקי, את תפקידו של האיבר החסר.
תותב יכול להיות אביזר של טכנולוגיה מסייעת או אביזר של קוסמטיקה. תותב קוסמטי בא למלא פונקציה אסתטית בלבד והוא נראה, עד כמה שאפשר, כמו חלק הגוף שאבד (כדוגמת עין זכוכית שאינה מסיעת לראיה אלא רק משווה לאדם מראה חסר לקות). לעומת זאת, תותב שהוא אביזר טכנולוגיה מסייעת מתפקד עד כמה שאפשר כמו חלק הגוף שאבד אך עשוי להיראות שונה לחלוטין מהאיבר אותו הוא מחליף (כדוגמת יד תותבת שמאפשרת לאחוז בחפצים ונראית כמו צבת).
גפיים תותבות

גפיים תותבות הוכרו כבר בימי קדם, במצרים העתיקה, ומאז הן משתכללות. תותב יכול להחליף גפה שלמה שנקטעה, או חלק ממנה, לרבות החלפת אצבע. ככלל, ככל שהקטיעה של הגפה מצויה במקום דיסטלי יותר (רחוק יותר ממרכז גוף האדם) כך התותב יכול לסייע יותר מבחינה תפקודית.
לגפה תותבת יש שלושה חלקים:
התושבת - חלק הגפה הפרוקסימלי (המקורב אל מרכז גוף המשתמש), המתחבר אל הגדם. התושבת היא, למעשה, ממשק המשתמש.
החלק המרכזי - זה שאינו בא במגע לא עם המשתמש ולא עם העצמים שעליו לתמרן. החלק המרכזי יכול להיות פשוט כמו מוט או בעל מנגנונים מכניים וחשמליים מסובכים.
הטרמינל (הקצה; הסיומת) - חלק הגפה הדיסטלי (הרחוק ממרכז הגוף). חלק זה בא במגע עם העצמים שהמשתמש מתמרן.
התושבת צריכה להיות יציבה, נוחה למגע ממושך (במרבית שעות היום, בכול יום) ובריאה למגע ממושך. הדבר חשוב במיוחד עבור תושבות הרגליים התותבות שעליהן נשען כל משקל הגוף. פיתוח התושבות היה שלב חשוב בפיתוח התותבות.
גפיים תותבות > רגל תותבת

אחד התותבים הנפוצים בעולם הוא רגל תותבת. רגליים תותבות מסווגות הן על פי תפקודן והן על פי אורכו של החלק החסר של הרגל והמפרק המתפקד שמעל לקטיעה. יש רגליים תותבות שמחליפות רגל שנקטעה לאורך הירך או בברך עצמה, יש המחליפות רגל שנקטעה לאורך השוק ויש המחליפות רגל שנקטעה בקרסול. רגליים תותבות מותקנות לאנשים שאיבדו את רגלם כתוצאה מחבלה, למשל בשל תאונה או אירוע אלים, שעברו ניתוח קטיעה בעקבות מחלה כגון סוכרת, שעברו ניתוח קטיעה עקב פגם מולד ברגל או שנולדו בלא רגל (כ 5% מבעלי הגפיים הקטועות נולדו עם קטיעה).
רעיון הרגל התותבת מוכר מזה אלפי שנים ורגלים תותבות הוזכרו ביצירות ספרות מוכרות וותיקות כמו אי המטמון. למרות זאת, היכולת להרכיב רגליים תותבות מוצלחות איננה כה ותיקה והרכבתן איננה פשוטה. האתגר הגדול בהרכבת רגל תותבת הוא הרכבת התושבת המקשרת את התותב אל הגדם. עיצוב החיבור כך שלא יכאיב כאשר כל משקל הגוף שעון על הגדם ולא יתפרק כאשר הרגל מונפת בזמן הליכה או ריצה, אינו פשוט.
אתגרים אחרים בעיצוב הרגל התותבת הם החלפת פעולת הברך והקרסול ובניית תותב קל משקל וקל מימון. במרבית הרגליים התותבות יש קרסול מקובע והטרמינל, המחליף את כף הרגל, עשוי מחומר גמיש או ספוגי, המתכופף עם השענת משקל הגוף עליו. לעומת זאת, בהחלפת פעולת הברך, הושקעו מאמצים הנדסיים רבים. ברך של רגל תותבת אמורה להתכופף כשהרגל מונפת ולהינעל כשהטרמינל מונח על הארץ. נעילה קבועה יוצרת סרבול וכיפוף בזמן שאינו מתאים וגורם לנפילת המשתמש.
סוג הרגל התותבת הנפוץ ביותר בחלוקה על פי תפקוד הוא רגל תותבת המותאמת להליכה בסביבה עירונית. סוגים אחרים הם רגל תותבת זולה המותאמת להליכה עבור העובדים בסביבה השוחקת רגליים תותבות או עבור אזרחי מדינות עולם שלישי, רגל תותבת המותאמת לריצה ורגל תותבת קוסמטית. הרגליים התותבות הקוסמטיות נדירות ביחס לידיים התותבות הקוסמטיות.
גפיים תותבות > יד תותבת

בין אוכלוסיית גדועי הידיים לבין אוכלוסיית קטועי הרגליים ישנם הבדלים, מעבר להבדל גפה החסרה. בעוד שלאחר עתות שלום ממושכות, יש ברוב החברות מספר דומה של גברים ונשים קטועי רגליים, באוכלוסיית גדועי הידיים יש על פי רוב ייצוג רב יותר לגברים. זאת כנראה בשל נטייתם להיקלע לתאונות עם מיכון כבד כגון מיכון חקלאי. הבדל אחר בין אוכלוסיות גדועי הידיים לקטועי הרגליים הוא, שאצל גדועי יד אחת יש נטייה יותר גדולה לוותר על התותב, להסתפק בתותב עם תפקוד מוגבל או לצרוך תותב בעל ערך קוסמטי בלבד. ויתור על תותב בכלל בולט במיוחד אצל בעלי קטיעה מולדת. מלבד זאת, בניגוד לקטיעת רגל פגומה לצורך החלפתה בתותב המאפשר הליכה, גדיעת יד פגומה על מנת להחליפה בתותב יעיל ממנה היא דבר שכמעט ואינו קיים.
עיקר ההבדלים בין הידיים התותבות הוא בחלק שלהן המחליף את כף היד. חלק זה מכונה "טרמינל", דהיינו, סיומת. קיימים סוגי טרמינל רבים.
יד תותבת מודרנית (שאינה קוסמטית בלבד) יכולה לאחוז בחפצים, לשאת אותם ולשחרר אותם. תנועות האחיזה והשחרור של כף היד התותבת עשויות להיות נשלטות בעזרת רתמות, על ידי חלקים אחרים של הזרוע או על ידי הזרוע השנייה. הן עשויות להיעזר באנרגיית השרירים בלבד, בסוללות חשמליות או בשני מקורות האנרגיה גם יחד. את הרתמות אפשר לסדר כך, שכאשר המרפק מתיישר, או כאשר הכתף שולחת את הזרוע קדימה, כף היד התותבת נפתחת וכשהמרפק מכופף, או כשהזרוע מתקרבת לחזה, כף היד נסגרת. בעזרת רתמות ניתן גם ליצור מצב בו המשתמש יוכל לבחור מתי היד התותבת תחקה את פעולת היד השנייה.
סוג טרמינל נפוץ ליד תותבת תפקודית (לא קוסמטית), נקרא "5X". זהו טרמינל בעל צורת צבת מעוקל עם קצה קהה. טרמינל כזה יכול לשמש הן כאצבע ללחיצה, הן כצבת לאחיזה והן כקרס ללפיתה. פנים הצבת מצופה גומי רך כדי לא לפגום בחפצים בהם אוחז המשתמש. מתח הרתמות מגיע אל הטרמינל בעזרת גיד מתכת וגורם לפתיחת הצבת. סגירת הצבת מתאפשרת בעזרת גומייה המצויה בבסיסו.
סוגים נדירים:
ישנם טרמינלים לידיים תותבות שיכולות לבצע יותר מסוג אחד של סגירה ופתיחה. הם מאפשרים כמה תנועות אחיזה וגם יישור אצבע בודדת כדי להקליד על המחשב. אולם, נכון לשנת 2012, הן נדירות יחסית.
סוג נדיר אחר של תותבות יד הוא תותבות לענף ספורט נכים מסוים, כמו תותבות שחיה.
דרך נדירה וניסויית להפעיל יד תותבת הוא בעזרת פלט גלי מוח (EEG) או פלט EMG מקצות העצבים שבגדם. ידיים תותבות כאלה מכילות מחשב, סוללה, מנועים חיישנים ואמצעי פלט באמצעות לחץ ורעד על עור הגדם. הן נקראות ידיים ביוניות והן אמורות לאפשר מגוון תנועות רחב. נכון לשנת 2012, הן בשלבי ניסוי וקשה לדעת עד כמה השימוש בהן יהפוך לנוח ולמקובל. תותבות מתוחכמות, יקרות וכבדות אלו אמורות להחליף את היד הדומיננטית של המשתמש וקהל היעד שלהן הוא גדעי שתי הידיים; אדם שנגדעה לו יד אחת, גם אם היא הדומיננטית, יחליף בהדרגה את ידו הדומיננטית ויסתפק ביד בעלת תפקוד מוגבל בתור היד שאינה כזו.
נעשה ניסיון לשווק מיישרים (אורטזות), המפעילות ידיים משותקות, או ידיים עם גידים קרועים, בעזרת רתמות כמו של פרוטזות. מיישרים הם מכשירים המורכבים על אבר קיים כדי לשפר את תפקודו. אולם, מכשירים אלה התבררו כלא נוחים להרכבה יום-יומית, מה גם שהשימוש בהם דרש ניתוח להתאמת היד אליהם ותרגול ממושך בריפוי בעיסוק.
נכון לשנת 2012, אצבעות תותבות, למעט מקרים נדירים יחסית של אגודלים תותבים, הן תותבות אסתטיות בלבד.
גפיים תותבות > הכשרתם של ספקי גפיים תותבות

אספקת תותבות היא ענף באספקת טכנולוגיה מסייעת - מקצוע פרא-רפואי. הספק הוא גם האיש המרכיב את האיברים התותבים. הרכבת תותבות מצריכה למידת נושאים בהנדסה, הנדסת אנוש, הנדסת חומרים, אנטומיה, פיזיולוגיה, אספקת טכנולוגיה מסייעת, עבודה בבית מלאכה, עיצוב וגיוס הון - לשם מימון התותבות מהביטוחים הרפואיים, מתוכניות סיוע ממשלתיות ומגופים התנדבותיים. הלימודים בתחום זה נמשכים כחמש שנים כולל ההתמחות. קיימות אוניברסיטאות כמו Northwestern University שבאילינוי המציעות מסלול לימודים העוסק באספקת תותבות ומישרים. מישרים (אורטזות) הם התקנים לשיפור תפקוד איברים המורכבים על איבר קיים.
חלקי מפרק ופרק תותבים

חלקי מפרק ופרק תותבים מושמים במקומם בניתוחי החלפת מפרק. הכשרתו של הספק שלהם היא כירורגיה אורתופדית. הסוג הבולט של חלקי מפרק ופרק תותבים הוא ממתכת אשר אליה הגוף לא מפתח תגובה חיסונית. סוג זה של תותב מחליף חלק מעצם שלא יכולה להתאחות היטב אחרי שבר במטרה לזרז את איחוי העצם סביבו או במטרה להחליף לחלוטין את כל חלק העצם החסר. סוג אחר של חלקי מפרק תותבים הוא רצועות פלסטיות שמחליפות רצועות טבעיות. הן מוברגות לעצמות בעזרת ברגים ממתכת אשר אינה יוצרת תגובה חיסונית. עם זאת, לא כל ניתוח לאיחוי רצועות ועצמות משאיר בגוף מתכות וחלקי פלסטיק.
אצבעות, עיניים ואפרכסות תותבות

לתותבות המחליפות עיניים (Ocular prosthetic) ואפרכסות אוזן ואצבעות יש ערך אסתטי בלבד (יש יוצאי דופן מעטים בתחום האגודלים התותבים). הן מעוצבות לרוב בידי אדם ששם את דגש עבודתו על ניסיון לדמות איברים אלה לאיברים המקבילים של המטופל. עין תותבת מושמת במקומה בעזרת ניתוח ובמידת האפשר מחברים אליה את שרירי העין החסרה כדי שהתותב ינוע באופן התואם את העין השנייה.
בשנים האחרונות הצליחו ליצור אבות טיפוס לעיניים ביוניות, שמחליפות את העיניים האנושיות באופן חלקי ביותר. העיניים האלו משתמשות בעצבים כדי לתקשר עם המוח ומבדילות בעיקר בין חושך מוחלט לבין נקודות אור.
שיניים תותבות

מערכת שיניים תותבות (Dentures) מחליפה את כל או כמעט את כל השיניים הטבעיות בפעולות הנגיסה והלעיסה, בעלת חשיבות אנטומית ופיזיונומית וכמו כן היא בעלת ערך קוסמטי-אסתטי רב. חשיבותן של השיניים התותבות בא לידי ביטוי באופן קוסמטי נראה לעין באופן מיידי ומאפשר שימור של מבנה לסת וחלל פה תקינים לטווח ארוך. בעבר השיניים עבור התותבות היו מיוצרות מעץ ואף משיניהם של עבדים, בהתאם למעמדו ויכולתו הכלכלית של בעל התותבות. כיום השיניים עשויות מחומרים אקריליים. מערכת שיניים תותבות נפוצה מאוד אצל אנשים זקנים בעשור הראשון של המאה ה-21. אחד האנשים הראשונים שידוע שהשתמש בשיניים תותבות היה נשיא ארצות הברית הראשון, הגנרל ג'ורג' וושינגטון. אחד הממציאים החשובים בתחום היה הממציא והנדבן הציוני שמואל בלום.
חלק תותב לפין

גברים הסובלים מאובדן מוחלט של יכולת הזקפה יכולים לעבור ניתוח בו מוחלפות הרקמות המתמלאות בדם בעת הזקפה (Corpora Cavernosa) בתותב מתנפח. התותב מותקן בתוך הפין והוא מתנפח בהפעלה של מנגנון בעזרת היד. החלפת רקמות אלה בתותב היא בלתי הפיכה.
לב מלאכותי

איברים פנימיים המצויים בחלל הבטן ובית החזה עשויים לתפקד שלא כהלכה כתוצאה מחבלה, מום מולד או מחלה ויש צורך להחליפם. תותבים עבור איברים אלה הם נדירים ביותר. מאז שנות השמונים של המאה העשרים נעשים מחקרים רבים למציאת דרכי יצור תותבים לאיברים פנימיים. מרבית המחקרים האלה עוסקים בפיתוח לב מלאכותי. אולם, נכון לשנת 2007, שיווק תותבים לאיברים אלה טרם הצליח. הפתרונות הקיימים כיום כוללים השתלה של מכשור טכנולוגיה מסייעת לשיפור תפקוד האיבר כגון קוצב לב, חיבור למכונות חיצוניות כבדות בבית החולים (מכונת דיאליזה לחולי כליות, מכונת לב ריאה), התניידות עם מכשור המקל על פעולת האיבר (בלוני חמצן), השתלות איברים מאדם מת (לב, ריאה, כליה, כבד) או מתורם חי (כליה, אונה מהכבד), השתלות עצמיות של חלקי איברים (רקמה עצמית שמחקה שסתום לב) והשתלה מחיות (שסתום לב של חזיר).
היתרונות בהשתלה של תותבים עבור איברים פנימיים מחלל החזה והבטן על פני השתלה מאדם אחר או מבעל חיים הם עצומים. אין צורך לאתר תורם מתאים (על מנת לצמצם את סיכויי דחיית השתל על ידי המערכת החיסונית) אין צורך שהתורם ימות בסמיכות לזמן ומקום הנתרם הזקוק לאיבר בדחיפות ואין צורך לקחת תרופות לדיכוי שארית התגובה החיסונית. כמו כן, אנשים רבים נפטרים בעודם ממתינים למציאת תורם או בשל דחיית השתל. בנוסף לזאת, השתלות איברים אלו הן מן היקרות שבטיפולים הרפואיים. זמינות גבוהה של תותבים והפטור מניתוח התורם עשויים גם להוזיל את מחירי הטיפול.
תותבות באמנות

גפיים תותבות הן סימנים בולטים לעין ללקות קשה והם גם אמצעי טכנולוגיה מסייעת ותיקים יחסית. על כן התגבשה מסורת של מסרים הקשורים בהם באמנות. הרגל והיד התותבת, לצידה של הרטייה המסתירה ארובת עין חשופה, הפכו לאחד ממאפייניה הקבועים של דמות שודד הים הנועז. מעבר לסימן ההיכר לשודד הים או לימאי הוותיק, כמו בשיר "רגל מעץ" של בני ברמן. שודד זה, כפי שמוצג, למשל, ביצירות אי המטמון ופיטר פן, הוא חזק דיו כדי לגבור בקרב על אנשים חסרי לקות. דמות זו קיבלה השראה, ככל הנראה, מהאדמירל הנועז הוריישו נלסון.
ישנן גם יצירות שמשתמשות בתותבות כדי להמחיש את נועזותו של לוחם שאינו ימאי או שודד ים. ניתן למנות ביניהן את הנמלט – שבו האריסון פורד מגלם רופא שאינו מצליח להילחם נגד אדם בעל יד תותבת שרוצח את אשתו. דמותו של פורד גם אינה מצליח להביא את הרוצח למשפט עד שהיא פורצת לתיקים רפואיים כדי לאפיין את הרוצח על פי התותב. סרט בולט אחר ביניהם הוא הדרקון של ברוס לי – שבו לוחם מרושע שמתיימר להילחם רק בידיים ריקות מחזיק סליק שלם של ידיים תותבות המשמשות ככלי נשק. סרטי הפרודיה הנמלט מת מצחוק וסרט מטוגן (בו מוקדש פרק שלם לפרודיה על "הדרקון") שמים מוטיב זה ללעג ומזכירים לקהל שנכים הם אנשים חלשים מבחינה גופנית.
ישנן גם יצירות בהן התותב מופיע בהקשרים אחרים. הסרט "למצוא את ארץ לעולם לא", שמתאר את סיפור כתיבתו של "פיטר פן" מציג את היד התותבת דמוית הוו של קפטן הוק (מילולית: סרן וו) כסמל דווקא למחלה סופנית. הסרט מזכיר שביצירה פיטר פן היד התותבת אינה סימן שתמיד היה לדמותו קפטן הוק. ידו של הוק, עם שעון היד שהיה עליה, נטרפה בידי תנין. תנין זה עדיין רודף אחרי קפטן הוק במטרה לטרוף דווקא אותו בשלמותו ובכל פעם שהתנין מתקרב אל הקפטן, הקפטן שומע את קול תקתוק השעון.
יצירה אחרת המציגה את התותב באור שונה היא פורסט גאמפ. ביצירה זו הרגלים התותבות שמפקדו וידידו של גיבור הסרט מוכן להרכיב, לקראת סוף הסרט, הן סימן לחזרה לשגרה ותפקוד נורמלי. הן סימן לאושר וליציאה מתפקיד הלוחם הנועז. שימוש זה במוטיב בולט במיוחד לאור הצגתה יוצאת הדופן של לקותו השכלית של הגיבור בסרט. לקות זו מוצגת כמתנה שמאפשרת שימוש בהיגיון פשוט ובריא.
ראו גם

עמנואל אופוסו יבואה
הערות שוליים

↑  A Brief History of Prosthetics by Kim M. Norton
↑  Hand Clin. 1992 Feb;8(1):63-9. Prosthetic replacements for the thumb. Beasley RW, de Beze GM.
↑  רועי בית לוי, המכונה שלא תיאמן, באתר כלכליסט, 14 בינואר 2010. ראו ההערה על האצן אוסקר פיסטריוס.
↑  Upper Limb Prosthetic Terminal Devices: Hands Versus Hooks. John N. Billock, C.P.O
↑  Upper Limb Prosthetics. Author: Brian M Kelly, DO; Chief Editor: Robert H Meier III, MD עמוד 3. ראו התמונה בתחתית העמוד
↑  Upper Limb Prosthetics. Author: Brian M Kelly, DO; Chief Editor: Robert H Meier III, MD
↑  Conf Proc IEEE Eng Med Biol Soc. 2004;6:4260-3. Progress in the development of a multifunctional hand prosthesis. Pylatiuk C, Mounier S, Kargov A, Schulz S, Bretthauer G.
↑  FREESTYLE TERMINAL SWIMMING DEVICE (MODEL FSTSD 2). AbleData
↑  IEEE Int Conf Rehabil Robot. 2011 Jun 29-Jul 1;2011:5975479. Multigrasp myoelectric control for a transradial prosthesis. Dalley SA, Varol HA, Goldfarb M.
↑  גיל קדרון‏, "עיניים ביוניות" משיבות את הראייה - וואלה חדשות, באתר וואלה, 21 באפריל 2008
| --- | --- |
בקרת זהויות :  NLI: 987007541094105171  BNE: XX524745  BnF: cb119820229 (data)  GND: 4047540-2  LCCN: sh85107615  LNB: 000114902  NKC: ph165176 
דגם תלת־ממדי של יד תותבת (לחצו להגדלה)
ברך עם חלק תותב בצילום רנטגן
מערכת שיניים עליונות תותבות שלמה.
סטראוטיפ הפירט עם הגפיים התותבות
תקן היררכיית מערכת הקבצים

תקן היררכיית מערכת הקבצים (באנגלית: Filesystem Hierarchy Standard ובקיצור FHS) במערכות הפעלה מבוססות לינוקס, מגדיר את מבנה והיררכיית התיקיות, ותוכן הקבצים שבהם. התקן הוא ביסוס והרחבה של מערכת הקבצים של מערכת ההפעלה BSD. הוא מתוחזק על ידי קרן לינוקס וגרסתו הנוכחית היא 3.0, אשר הוכרזה ב־3 ביוני 2015.
מבנה התיקיות

תיקיית השורש בלינוקס נקראת root ומסומנת בלוכסן ימני /. בתיקיה זו קיימות כל שאר התיקיות המרכיבות את כלל המערכת.
| שם התיקייה | תקציר תוכן התיקייה |
| --- | --- |
bin: קובצי משתמש בינאריים
sbin: קובצי מערכת בינאריים
etc: קובצי הגדרות
dev: קובצי התקני מערכת
proc: מידע תהליכים
var: קבצים משתנים
tmp: קבצים זמניים
usr: תוכניות משתמש
home: תיקיות הבית
boot: קובצי מנהל האתחול
lib: ספריות מערכת
opt: תיקיית יישומים מספקים חיצוניים
mnt: תיקיית עגינת התקנים
media: תיקיית התקנים נתיקים
run: משתני זמן ריצה
srv: תיקיית שירותים
sys: תיקיית מערכת
root: תיקייה למשתמש בעל הרשאת root
lost+found: תיקייה לשימוש בעת קריסת המערכת
תוכן התיקיות > / - שורש המערכת

תיקיית בסיס עץ התיקיות. מורשה לכתיבה או מחיקה עליו רק על ידי המשתמש root שססמתו היא ססמת המערכת.
תוכן התיקיות > root

תיקיית הבית של המשתמש root. ניתנת לצפייה, כתיבה ומחיקה רק על ידי המשתמש root שססמתו היא ססמת המערכת.
תוכן התיקיות > bin

מכילה קובצי פקודות מסוף בינריים הניתנים להרצה. המדובר בקבצים המיועדים לשימוש כל המשתמשים כגון ls, cp, grep, ps ו־ping, הקיימים במערכת כברירת מחדל אף ללא פעולת התקנה מצד המשתמש. במידה ויש משתמש בודד למערכת (מלבד root, שאינו נחשב) עשויים להתווסף קובצי פקודה נוספים.
תוכן התיקיות > sbin

מכילה קובצי פקודות מסוף בינאריים הניתנים להרצה. המדובר בקבצים המיועדים לשימוש על פי רוב על ידי מנהל המערכת לשם תחזוקת המערכת. דוגמות לקבצים אלו הן הפקודות iptables, reboot, fdisk, ifconfig ו־swapon.  אין הכוונה כי התיקייה היא הקובעת את רמת ההרשאה אלא כך מסודרות הפקודות מלכתחילה.